Tréggia de fóndo (Mullus barbatus)

A **Tréggia de fóndo** opùre Cavón (*Mullus barbatus* Linnaeus, 1758), in ventemigliusu *Treglia barbina*, de fanfu, a l'é 'n péscio do genere *Mullus* - Famìggia  Mulidae, Òrdine  Perciformi. Asémme â tréggia de schéuggio (Mullus surmuletus) o l'é o raprezentànte ciù conosciùo do génere into Mediterànio. 

## Descriçión e diferénse tra Mullus barbatus e Mullus surmuletus

E trégge àn corpo alonghio sciacòu laterâmente, dòrso cùrvo, pansa ciatta, éuggi grendi, sott'a bócca  picinn-a, an doî Barbiggi chùzan pe çercâ o çibbo in sciô fóndo O colore o va da-o rósso vivo a-o giano öo; an dôe pìnn-e dorsali, a côa anpia e fòrcua, E diferénse tra e dôe menn-e en:

* A tréggia de fóndo a l'a a frónte ciù ripida, squæxi drîta -quélla do Mullus surmuletus a a l'é ciù inclinâ
* a l'à træ gròsse scagge sótta l'êuggio -o Mullus surmuletus ghe n´a dôe
* a pìnna dorsale a l'é sénsa cô - into M. surmuletus a l'a de strìsce rósse
* a longhessa  màscima do Mullus barbatus a l'é de 20 cìtti -e trégge de schéuggio peuan êse ciù grendi, scinn-a 50 citti
* a tréggia de fóndo a l'é tìpica do Mediterànio - quella de schéuggio a s´atreuva ciù sovente inte l'Atlantico
* a tréggia de fóndo a vive in sciô fondo fangozo,sabia e bratta 
* I ezemplâri grendi do Mullus barbatus trigan a na profonditæ scinn-a 300 mêtri - *Mullus surmuletus* o l'e ciù litorâle

## Riproduçión
Tra a Primavéia-Estæ, e êuve  protétte da 'na menbrann-a galezàn a o largo, i gianchètti cô bleu mæn fan vitta "Pelâgica". Man màn che cresciàn 4-5 cìtti ghe  spunta i  barbiggi, s'avixìnn-an a-a còsta  cangian o cô in quello di adulti e se spostan in sciô  fóndo.

## Nómmi dialetâli e clàscici
* O nómme **treggia** (in nisàrdo *Streglia*) o vegne da-o grego τρίγλα. O filòzofo grêgo Aristòtele o l'a scrìto che vegnivan ciamae coscì percöse quésti pesci deponn-an e êuve træ votte l´ànno. Â giornâ d´anchêu o nómme scentìfico Triglidae, co-a famíggia Trigla -tra e âtre- o l´é asegnòu a pésci despægi di mullidae (a-o chèufano, l'imbriègo ecc.). Za o Rondelet o l'aiva conscideròu que quésti pesci, i atôali Triglidae, ean "autres especes de surmulets". A Ventimiglia un péscio da famíggi triglidae o vegne ciamòu co'n nómme ch´o-u métte in raporto coi mullidae: *Cunpà d´a treglia - Trigla cuculus*. L'é pe questa scimilitùdine tra questi pesci ch´o nómme Triglia o l'a finìo con êse aplicòu ai triglidae. Cuvier-Valenciennes, into capìtolo da seu *Histoire des poissons* donde parlan di triglidae, n'ou spiegan:  

«*Le nom grec de trigla (*τρίγλη*), aujourd'hui en italien trillia, appartient incontestablement au rouget-barbet, au mullus des Latins; mais Artedi avait réuni dans un même genre ce rouget-barbet, ce vrai trigla des anciens, avec les poissons dont nous allons parler: et lorsque Linnæus les sépara, il laissa au premier le nom de mullus, et transféra celui de trigla aux autres, contre l'usage le plus général des anciens*.[...]»

* Pe o Paul Barbier o nómme latin *Mullus* o saieiva raprezentòu inte léngoe modèrne solo che da-o catalan *Moll*, e in cangio o nómme franzéize *Surmulet* e i nómmi di mûzai vegnieivan da-o paragón co-o mû:

«En résumé, on a: 1.-les dérivés du latin *mullus* tous savants à l´exception du catal. *moll* 2. les dérives du lat. *mulus* mulet, donné à divers poissons à grosse tête, considerés pour cela comme obstinés et stupides, et notammment aux poissons du genre *mugil* (...) sic. *mulettu*, fr. *mulet*, et (b) du genre *mullus*: fr. *mulet* (et *surmulet*)»  

In cangio gh'é n'âtra teorîa ch'a dixe che *surmulet* o saieiva derivòu, lê ascì, de Mullus:

«*edible type of spiny-finned fish, late 14c., molet, from Anglo-French molett (late 14c.), Old French mulet "red mullet" and directly from Medieval Latin muletus, from Latin muletus, moletus, from mullus "red mullet," from Greek myllos, name of a Pontic fish, which perhaps is related to melos "black" (see *'melano-*')»*

Cómme se sæ, i nómmi de Tréggia e di mûzai en squæxi pægi in franzéize e ingléize (surmulet/mulet; red mullet/grey mullet), e o Pierre Belon o l´aiva za dito che gh´éa o réizego de mescciâli: «*Qui le nommeroit en François un Mullet, failleroit grandement, car tel nom eft deu au Cephalus: auffi eft ce pour cela qu'on le nomme Surmulet»*

A Treccani, pr'ezénpio, a fa vegnî a pòula Mulétto 'mûzao' da Mullus 'tréggia', ma a fa derivâ Surmulotto 'tréggia' da *Mulet*, ch´o saieiva, dixan, o nómme do mûzao:

*«*mulétto2* s. m. [der. del lat. *mullus*, che indicava però la triglia; la stessa origine e trasposizione di sign. ha il fr. mulet]. – Nome livornese e siciliano di alcune specie di muggini» «*surmolòtto2* s. m. [adattam. del fr. surmulet, comp. di sur- «sur-» e mulet «muggine», (...)]. – Altro nome della triglia di scoglio (*Mullus surmuletus*)»*

## Nòtte


## Atri progetti

Categorîa:Pisces
Categorîa:Fauna de mâ